Rokovania MieR – informácia a závery.

MieR 21.5.2015 obsahovala najmä body o MĽP a zmenu uznesenia MieZ č.213 z roku 2013 o Dome seniorov.

MieR rozhodovala, či schváliť na základe obchodnej verejnej súťaže (OVS) prevod majetku MČ, a to MĽP vrátane príslušenstva, avšak bez nehnuteľností priľahlých k MĽP, za cenu podľa znaleckého posudku vo výške minimálne 47 824.50 Eur. Inou alternatívou bol prenájom majetku ako vyššie, včítane priľahlých nehnuteľností - najmä tenisového kurtu a budovy, kde je možné podávať nápoje - a to za minimálne ročné nájomné 8348 Eur.

V diskusii odznela otázka pána poslanca Matouška, prečo nebola súčasťou návrhu uznesenia aj 3. alternatíva pokračovania v nájme, a to súčasným nájomcom, ako prenájom hodný osobitného zreteľa. Odpovedal som mu, že aj keď bola pôvodne možnosť prenájmu pôvodnému nájomcovi aj s osobitným zreteľom predložená vedúcou majetkového oddelenia pani Schrötterovou do uznesenia, požiadal som ju zmeniť to. V prvom rade preto, lebo MĽP nepovažujem za hodnú osobitného zreteľa. Vzhľadom na fakt, že MČ nemá určené pravidlá pre osobitný zreteľ, oslovili sme aj právneho poradcu MČ pána JUDr. Sotolářa, ktorého odpoveď znela, že prenájom MĽP nemôže byť predmetom osobitného zreteľa. Dôvodom nezaradenia 3. alternatívy - ako ju nazval pán poslanec - bola aj správa pani kontrolórky Hókovej, týkajúca sa nájomnej zmluvy na MĽP. V kontrole z roku 2012 konštatuje nevýhodnosť prenájmu MĽP a tiež, že MČ v nájomnej zmluve nezabezpečila dostatočne svoje záujmy v zmysle zákona č.138/1991 o majetku obcí.

MieR hlasovaním nerozhodla, či doporučí MieZ previesť majetok MČ formou prevodu alebo prenajať MĽP a príslušenstvo, včítane nehnuteľností, formou OVS.

V bode rokovania o Dome seniorov, rokovala MieR za prítomnosti investora pána Vancáka. Boli preberané dôležité návrhy investora týkajúce sa nadstavby o +1 poschodie nad všetky 4 objekty, termín pripravenosti 3 objektov Domu seniorov ku kolaudácii, termín pokračovania stavebnej činnosti po schválení Novej projektovej dokumentácie.

Diskusia členov MieR smerovala k investorovi a k objasneniu otázok okolo projektovej dokumentácie, využitia a vybavenia objektov.

MieR hlasovaním nerozhodla doporučiť MieZ prerokovať a schváliť zmenu uznesenia MieZ č. 213 a dodatok k zmluve s nájomcom pánom Vancákom.

V Košiciach 17.6.2015 Alfonz Halenár

starosta